钦定古今图书集成/明伦汇编/闺媛典/第037卷 > 皇清一 > 张敬芳
## 钦定古今图书集成/明伦汇编/闺媛典/第037卷 > 皇清一 > 张敬芳

按《辰州府志》：张敬芳，溆浦旧绅张士亨女。七岁就学于兄，嗜读曹大家《女诫》《列女传》。及长，许聘郗某，未嫁。顺治丁亥兵乱，敬芳年十五，随父潜避桃子冲山隈。贼搜获之，迫女行，父阻之。贼欲杀女父，女以身蔽曰：“宁杀我。” 与贼相持，骂不绝口，遂冒刃死。贼去，父复苏。